શહેરમાં છેલ્લાં પાંચ દિવસથી ચર્ચાસ્પદ બનેલા આ કેસમાં ગોડાધરા વિસ્તારમાં લોકોમાં ભારે રોષની લાગણી છે, કેમકે માસૂમની પીંખી નાંખનારો પાંચ-પાંચ દિવસથી પોલીસ પકડથી દુર હતો. સેંકડોની મેદનીએ માસૂમની યાદમાં કેન્ડલ માર્ચ યોજી હતી તેણી ક્યારેય પાછી જીવતી તો થવાની ન હતી પરંતુ તેને ન્યાય મળે અને હત્યારાને કડકમાં કડક સજા થાય તે માટે લોકો રસ્તા પર ઉતરી આવ્યા હતા. બેનરો અને સૂત્રોચ્ચાર સાથે લોકો સ્વયંભૂ રેલીમાં જોડાયા હતા. તેની સ્મશાનયાત્રામાં નાગરિકો હિબકે ચડ્યા હતા.